A Tanács 7/2000/EK rendelete

(1999. december 21.)

az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges közösségi behozatali szabályozás hatálya alá nem tartozó behozatalának közös szabályairól szóló 517/94/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára,

mivel:

(1) Az 517/94/EK rendelet [1], és különösen annak III. B. és VI. melléklete meghatározza a Bosznia és Hercegovinából, valamint Horvátországból származó egyes termékek éves keretmennyiségeit;

(2) A Bosznia és Hercegovinából, valamint a Horvát Köztársaságból származó termékeknek, továbbá a Macedónia Volt Jugoszláv Köztársaságból és a Szlovén Köztársaságból származó bornak a Közösségbe történő behozatalára alkalmazandó rendelkezésekről szóló, 1999. december 17-i 6/2000/EK tanácsi rendelet [2] bevezeti a meglévő globális engedmények országok szerinti felosztását Bosznia és Hercegovina, valamint Horvátország számára;

(3) Ezt a megközelítést a textiltermékek esetében is helyénvaló követni, tehát országonként felosztani a meglévő közös mennyiségi korlátozásokat Bosznia-Hercegovina (30 %) és Horvátország (70 %) számára, az utolsó három évben (1996–1998) a kereskedelem rendjével és a keretmennyiségek tényleges felhasználásával összhangban, és ennek megfelelően módosítani az 517/94/EK rendelet III. B. és VI. mellékletét;

(4) Az 1999. szeptember 13-i Általános Ügyek Tanácsa felkérte a Bizottságot a jelenlegi intézkedések lehetséges továbbfejlesztéseinek vizsgálatára;

(5) Ezért helyénvaló növelni a kontingensek szintjét Bosznia és Hercegovina, valamint Horvátország számára, a 90/649/EGK határozattal [3] megkötött, az Európai Gazdasági Közösség és a Jugoszláv Szocialista Szövetségi Köztársaság közötti, a textiltermékek kereskedelméről szóló együttműködési megállapodás kiegészítő jegyzőkönyvében előirányzott kategóriánkénti éves kontingensnövekedést alapul véve;

(6) Egyes esetekben helyénvaló engedélyezni a behozatali engedélyek elektronikus kiadását;

(7) Az 1999. évre Bosznia és Hercegovinának, valamint Horvátországnak a 6. kategória tekintetében megállapított kontingensek szintjét növelni kell annak érdekében, hogy egyes függőben lévő behozatali kérelmeket is magukba foglaljanak,

ELFOGADTA EZT A RENDELETET:

1. cikk

Az 517/94/EK rendelet III. B. és VI. mellékletének helyébe az e rendelet I., illetve II. mellékletében szereplő szöveg lép.

2. cikk

A 21. cikk a következő bekezdéssel egészül ki:

"(4) Az érintett importőr kérésére a behozatali engedélyeket elektronikus úton is ki lehet állítani. Az említett importőr kellően indokolt kérésére, és feltéve, hogy e cikk (3) bekezdésének eleget tesznek, az elektronikusan kibocsátott behozatali engedélyt az eredeti behozatali engedélyt kiállító tagállam illetékes hatósága kicserélheti papíron kiállított behozatali engedélyre. Az említett hatóság azonban csak azután bocsáthat ki írásos formájú behozatali engedélyt, hogy meggyőződött arról, hogy az elektronikusan kiadott engedélyt törölték.

A Bizottság a 25. cikk (1), (2) és (3) bekezdésében előírt eljárásnak megfelelően bármely, e bekezdés végrehajtásához szükséges intézkedést meghozhat."

3. cikk

Annak érdekében, hogy az 1999-ben benyújtott behozatali engedélyek iránti további kérelmeket helyben lehessen hagyni, a III. B. mellékletben "Bosznia és Hercegovina Köztársaság, valamint Horvát Köztársaság" alcím alatt a 6. kategória "mennyiség" fejléce alatt az "1415" helyébe "1465" lép.

4. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Az 1. cikket azonban 2000. január 1-jétől kezdődő hatállyal kell alkalmazni és a 2. cikket 1999. december 20-tól kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 21-én

a Tanács részéről

az elnök

T. Halonen

[1] HL L 67., 1994.3.10., 1. o. A legutóbb a 1457/97/EK bizottsági rendelettel (HL L 199., 1997.7.26., 6. o.) módosított rendelet.

[2] HL L 2., 2000.1.5., 1. o.

[3] HL L 352., 1990.12.15., 120. o.

--------------------------------------------------

I. MELLÉKLET

III. B. MELLÉKLET

A 2. cikk (1) bekezdésének negyedik francia bekezdésében említett éves közösségi keretmennyiségek

Bosznia és Hercegovina Köztársaság

Kategória | Egység | Mennyiség |

1. | tonna | 2123,5 |

2. | tonna | 2627,6 |

2a. | tonna | 593,8 |

3. | tonna | 293,1 |

5. | 1000 darab | 757,4 |

6. | 1000 darab | 445,7 |

7. | 1000 darab | 257,3 |

8. | 1000 darab | 831,2 |

9. | tonna | 278,6 |

15. | 1000 darab | 245,7 |

16. | 1000 darab | 183,0 |

67. | 1000 darab | 229,6 |

Horvát Köztársaság

Kategória | Egység | Mennyiség |

1. | tonna | 4954,9 |

2. | tonna | 6131,0 |

2a. | tonna | 1385,5 |

3. | tonna | 684,0 |

5. | 1000 darab | 1767,3 |

6. | 1000 darab | 1040,0 |

7. | 1000 darab | 600,4 |

8. | 1000 darab | 1939,4 |

9. | tonna | 650,1 |

15. | 1000 darab | 573,4 |

16. | 1000 darab | 427,1 |

67. | 1000 darab | 535,7 |

Jugoszláv Szövetségi Köztársaság (Szerbia és Montenegró)

Kategória | Egység | Mennyiség |

1. | tonna | 2309 |

2. | tonna | 2848 |

2a. | tonna | 644 |

3. | tonna | 312 |

5. | 1000 darab | 662 |

6. | 1000 darab | 349 |

7. | 1000 darab | 201 |

8. | 1000 darab | 888 |

9. | tonna | 292 |

15. | 1000 darab | 257 |

16. | 1000 darab | 192 |

67. | 1000 darab | 241 |

--------------------------------------------------

II. MELLÉKLET

VI. MELLÉKLET

PASSZÍV FELDOLGOZÁSI FORGALOM

A 4. cikkben említett éves közösségi keretmennyiségek

Bosznia és Hercegovina Köztársaság

Kategória | Egység | Mennyiség |

5. | 1000 darab | 1544,0 |

6. | 1000 darab | 3465,3 |

7. | 1000 darab | 2138,0 |

8. | 1000 darab | 4040,4 |

15. | 1000 darab | 1895,2 |

16. | 1000 darab | 1040,5 |

Horvát Köztársaság

Kategória | Egység | Mennyiség |

5. | 1000 darab | 3602,6 |

6. | 1000 darab | 8085,6 |

7. | 1000 darab | 4988,7 |

8. | 1000 darab | 9427,6 |

15. | 1000 darab | 4422,1 |

16. | 1000 darab | 2427,9 |

Jugoszláv Szövetségi Köztársaság (Szerbia és Montenegró)

Kategória | Egység | Mennyiség |

5. | 1000 darab | 1231 |

6. | 1000 darab | 3585 |

7. | 1000 darab | 1832 |

8. | 1000 darab | 4296 |

15. | 1000 darab | 1914 |

16. | 1000 darab | 1061 |

--------------------------------------------------